CELEX: 62010CN0209
Language: hu
Date: 2010-05-03 00:00:00
Title: C-209/10. sz. ügy: Højesteret (Dánia) által 2010. május 3-án benyújtott előzetes döntéshozatal iránti kérelem — Post Danmark A/S kontra Konkurrencerådet

3.7.2010   
            
            
               HU
            
            
               Az Európai Unió Hivatalos Lapja
            
            
               C 179/25
            
         Højesteret (Dánia) által 2010. május 3-án benyújtott előzetes döntéshozatal iránti kérelem — Post Danmark A/S kontra Konkurrencerådet
   (C-209/10. sz. ügy)
   2010/C 179/40
   Az eljárás nyelve: dán
   
      A kérdést előterjesztő bíróság
   
   Højesteret (Dánia).
   
      Az alapeljárás felei
   
   
      Felperes: Post Danmark A/S.
   
      Alperes: Konkurrencerådet.
   
      Beavatkozó: Forbruger-Kontakt a-s.
   
      Az előzetes döntéshozatalra előterjesztett kérdések
   
   
               1.
            
            
               Az EK 82. cikk [jelenleg EUMSZ 102. cikk] úgy értelmezendő-e, hogy olyan szelektív árengedmények alkalmazása az erőfölényben lévő, egyetemes szolgáltatási kötelezettséggel terhelt postai vállalkozás részéről, amelyek az árat a postai vállalkozás átlagos teljes költségétől alacsonyabb szintre csökkentik, amely ugyanakkor magasabb, mint a szolgáltató átlagos költségnövekedése, versenykorlátozó visszaélést valósít meg, amennyiben bizonyított, hogy az árakat nem a versenytárs kizárásának szándékával állapították meg az említett szinten?
            
         
               2.
            
            
               Amennyiben az első kérdésre az a válasz, hogy az első kérdésben jellemzett szelektív árengedmény bizonyos körülmények között versenykorlátozó visszaélést valósíthat meg, melyek a nemzeti bíróság által figyelembe veendő körülmények?